Source: https://www.minzp.sk/showdoc.do?docid=12233&forceBrowserDetector=blind
Timestamp: 2019-09-15 21:06:42+00:00
Document Index: 4071199

Matched Legal Cases: ['§ 1', '§ 4', '§ 89', '§ 67', '§ 13', '§ 89', '§ 82', '§ 82']

OU-TN-OSZP1-2014/029181-2/SD -
Nachádzate sa tu: MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2014/029181-2/SD
OU-TN-OSZP1-2014/029181-2/SD
Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal dňa 10. 11. 2014 správne konanie na základe žiadosti Milana Gozoru (kontaktná adresa: Kalinčiakova 300, 905 01 Senica), ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov.
Predmetom konania podľa § 89 ods. 2 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrany prírody a krajiny“) je žiadosť o predĺženie platnosti rozhodnutia č. KÚŽP/2012/311/2100/SD z 27. 6. 2012 (právoplatné dňa 12. 7. 2012). Vyššie uvedeným rozhodnutím bola povolená výnimka zo zakázaných činností podľa § 67 písm. h) zákona o ochrane prírody a krajiny zo zákazu vjazdu motorovým vozidlom v zmysle § 13 ods. 1 písm. a) uvedeného zákona za hranicami zastavaného územia obce v k. ú. Lubina v území s 2. stupňom ochrany v CHKO Biele Karpaty. Žiadosť bola zdôvodnená účasťou na Slovenskej portejblovej lige (rádioamatérske merania), čo zahrňuje 4 vysielania v kalendárnom roku.Predmetná lokalita zahrňuje úsek cesty medzi Holubyho chatou a vysielačom Veľká Javorina.
Prvotné rozhodnutie bolo vydané na dobu určitú, s platnosťou do 30. 12. 2013. Uvedenému rozhodnutiu bola predĺžená platnosť do 31. 12. 2014 rozhodnutím orgánu ochrany prírody č. OU-TN-OSZP1-2013/00472-3/SD zo 4. 11. 2013 (právoplatné dňa 30. 12. 2013). Žiadosť k opätovnému predĺženiu platnosti rozhodnutia bola na náš úrad doručená dňa 10. 11. 2014, čím bola splnená časová podmienka na predĺženie rozhodnutia v zmysle § 89 ods. 2 písm. c) zákona o ochrane prírody a krajiny.
Orgán ochrany prírody upovedomuje o začatí konania aj združenia s právnou subjektivitou, ktoré o to písomne požiadali v súlade s ustanoveniami § 82 ods. 6 zákona o ochrane prírody a krajiny. Tieto sa môžu v súlade s § 82 ods. 3 uvedeného zákona do 5 pracovných dní od zverejnenia tohto oznámenia na internetovej stránke www.minv.sk (časť Správne konania) písomne alebo elektronicky prihlásiť za účastníka konania.
7) Lesoochranárske zoskupenie VLK, Tulčík č. 310, 082 13 Tulčík